Nr. C 303/22 De Europæiske Fællesskabers Tidende 25. 11. 85 
Udtalelse om forslag til Rådets direktiv om indbyrdes tilnærmelse af medlemsstaternes lovgivning 
om modermælkserstatninger, gruppe I og gruppe II (J) 
(85/C 303/09) 
Rådet for De europæiske Fællesskaber besluttede den 18. januar 1985 under henvisning til EØF-
traktatens artikel 100 at anmode om Det økonomiske og sociale Udvalgs udtalelse om ovennævnte 
emne. 
Det forberedende arbejde henvistes til Udvalgets afdeling for miljøbeskyttelse, sundhedsvæsen og 
forbrug, som udpegede G.H.E. Hilkens til ordfører. Afdelingen vedtog sin udtalelse den 9. juli 
1985. 
Det økonomiske og sociale Udvalg vedtog på sin 229. plenarforsamling, den 25. september 1985, 
med 48 stemmer for, 19 imod og 6 hverken for eller imod, følgende udtalelse: 
1. Generelle bemærkninger 
1.1. Udvalget bifalder Kommissionens forslag til direk­
tiv om harmonisering af medlemsstaternes lovgivning om 
modermælkserstatninger, gruppe I og gruppe II, med 
følgende bemærkninger. 
1.2. Udvalget noterer med tilfredshed, at det i den tiende 
betragtning i forslagets præambel fastslås, at reglerne for 
sammensætning og mærkning skal være inspireret af 
principperne i og målsætningen for den internationale 
kodeks for markedsføring af modermælkserstatninger 
(WHO's kodeks), som blev vedtaget på den 34. verdens-
sundhedsforsamling i maj 1981 med henblik på at sikre en 
bedre beskyttelse af spædbørns sundhed. 
1.2.1. Da alle EF's medlemsstater allerede har accepteret 
WHO's kodeks i form af en henstilling, er der så meget 
desto mere grund til så vidt muligt at bringe den relevante 
lovgivning i overensstemmelse med WHO's kodeks. 
1.2.2. Udvalget har taget forslaget om den alternative 
frivillige IDACE-kodeks, udarbejdet af de nationale 
sammenslutninger af diætkostfabrikanter i EF, til efterret­
ning, men foretrækker WHO's kodeks. 
1.2.2.1. Udvalget understreger, at det i selve præambe­
len til IDACE's kodeks anføres, at »denne frivillige kodeks 
er et minimumskrav og hverken tilsidesætter de særlige 
bestemmelser, som måtte gælde i medlemsstaterne, eller 
udelukker senere vedtagelse af sådanne. Denne kodeks 
tilsidesætter ikke medlemsstaternes og EF's lovgivning«. 
1.2.3. Udvalget er desuden klar over, at kodeksudvalget 
for diætkost (i hvilken FAO/WHO, EF som helhed samt de 
fleste af medlemsstaterne enkeltvis er repræsenteret) 
allerede har indført normer for modermælkserstatninger, 
gruppe I, og er i gang med at udarbejde et forslag om 
normer for større spædbørns og småbørns kost. 
1.2.3.1. Disse forslag lader til at dække et større område 
end det foreliggende forslag, og Udvalget beder Kommis­
sionen om at gennemgå kodeksteksterne og om nødvendigt 
revidere sit eget forslag for at sikre, at området behandles 
på en ensartet måde. 
(!) EFT nr. C 28 af 30. 1. 1985, s. 3. 1.3. Hvad angår det vigtige emne mærkning af moder­
mælkserstatninger, bør mærkningen i første række tjene til 
identifikation af produktet, og specielt angive, om der er 
tale om sødmælkspulver til forskel fra andre former for 
mælkepulver; desuden bør mærkningen kun indeholde 
oplysninger og vejledning om den korrekte anvendelse af 
produktet og ikke udtryk af salgsfremmende karakter. 
1.3.1. Udvalget lægger vægt på, at disse oplysninger 
præsenteres i en form, der gør dem forståelige for de fleste 
mødre, og tager hensyn til den udbredte analfabetisme, der 
stadig findes i visse befolkningslag både i medlemsstaterne 
og i den tredje verden. Det kan indebære en alvorlig risiko 
ikke at følge vejledningen korrekt. 
1.3.2. Selv om Udvalget stiller sig positivt til WHO-
kodeksens princip om, at der ikke bør anvendes billeder af 
spædbørn til at idealisere modermælkserstatninger (»teg­
ninger, der letter identifikationen«, er dog tilladt), 
fremhæver det alligevel, at tegninger af spædbørn kan være 
det eneste middel til klart at illustrere, hvordan produktet 
skal anvendes på et marked med udbredt analfabetisme. 
1.3.3. Udvalget mener dog, at visse af WHO-kodeksens 
vigtigste bestemmelser bør indarbejdes i direktivforslaget, 
især bør mærkningen omfatte følgende angivelser: 
a) ordene »Vigtig meddelelse« eller noget tilsvarende; 
b) en angivelse af amningens uovertrufne værdi, dog uden 
at der fremkaldes skyldfølelse hos mødre, der ikke kan 
amme; 
c) en angivelse af, at produktet kun bør anvendes efter 
anbefaling af en sundhedsarbejder; 
d) vejledning i korrekt tilberedelse og advarsel mod farerne 
ved ukorrekt tilberedelse. 
1.4. Med hensyn til artikel 5 i WHO's kodeks, som 
omfatter reklamering og andre former for salgsfremstød 
over for offentligheden og mødre, mener Udvalget, at et 
generelt forbud mod aktiviteter af denne art — som det 
25. 11. 85 De Europæiske Fællesskabers Tidende Nr. C 303/23 
anbefales i kodeksen — er ønskeligt. Men hvis det er sandt, 
hvad Kommissionen antyder, nemlig at der i visse 
medlemsstater kan være forfatningsmæssige hindringer for 
et sådant forbud, mener Udvalget, at der må holdes møder 
med fabrikanter af spædbørnskost, således at der gennem 
en producent-forbruger-»dialog« kan nås til enighed om et 
generelt forbud i overensstemmelse med WHO's kodeks. 
1.5. Udvalget kan i det store og hele tilslutte sig kravene 
om maksimums- og minimumssammensætning, som står 
opført i bilagene, men bemærker, at bestemmelserne i 
Codex Alimentarius i visse tilfælde er anderledes. Udvalget 
anmoder derfor Kommissionen om at undersøge dette 
problem og navnlig være opmærksom på proteinindholdet. 
1.6. Udvalget minder Kommissionen om, at der bør 
holdes løbende konsultationer om dette forslag med WHO 
og UNICEF. 
2. Særlige bemærkninger 
2.1. Artikel 1, stk. 1 
Udvalget konstaterer, at der på internationalt niveau har 
været uenighed om den præcise betydning af begrebet 
»follow-up milk« (modermælkserstatninger, gruppe II). I 
Rapporten fra Den videnskabelige Komité for Levnedsmid­
ler (14. serie) anvendes dette begreb, men Kodeksudvalget 
for diætkost har foreslået begrebet »follow-up food« ( til 
forskel fra »follow-up milk«) med det forbehold, at de 
enkelte lande kan tilføje betegnelser, der stemmer overens 
med national sprogbrug. 
2.1.2. Udvalget anmoder derfor Kommissionen om at 
anvende en terminologi, der er mere forbrugervenlig end 
den foreslåede. 
2.2. Artikel 1, stk. 2 
2.2.1. Udvalget bemærker ligeledes, at der på internatio­
nalt plan har været uenighed om, hvornår præcist der bør 
Bruxelles, den 25. september 1985. skiftes over fra amning eller ren spædbørnskost til andre 
levnedsmidler. 
2.2.2. Udvalget noterer sig dog, at Den videnskabelige 
Komité for Levnedsmidler (14. serie) anbefaler perioden 4. 
til 6. levemåned, hvilket gentages i Kommissionens forslag. 
2.2.3. Udvalget erfarer endvidere, at kodeksudvalget nu 
i sit foreløbige forslag foreslår at ændre det anbefalede 
tidspunkt for kostskiftet fra »6. levemåned« til »4. til 6. 
levemåned«. 
2.2.4. Udvalget anmoder Kommissionen om at sikre, at 
den endelige udgave af kommissionsforslaget stemmer 
overens med kodeksudvalgets forslag. 
2.3. Artikel 9, stk. 1 
2.3.1. Det bør også sikres, at de officielle definitioner 
anvendes overalt. Hvis der anvendes firmanavne, bør de 
ikke stå isoleret, men sammen med beskrivelsen af 
produktet. 
Artikel 9, stk. 2, litra a) og c) 
2.3.2. Ordet »særlig« før ordet »kost« bør slettes i begge 
litraer, da det er overflødigt i sammenhængen. 
Artikel 9, stk. 2, litra f) 
2.3.3. Denne litra bør ændres under hensyntagen til 
bemærkningerne i punkt. 1.3. til 1.3.3. i de »Generelle 
bemærkninger«. 
Artikel 9, stk. 4, og artikel 9, stk. 5 
2.3.4. Disse stykker bør omformuleres, så at det 
fremhæves, at mærkningen kun bør omfatte saglige 
oplysninger og ikke idealisere eller reklamere for produktet 
(artikel 9, stk. 4) eller antyde en særlig sammensætning 
(artikel 9, stk. 5). 
Gerd MUHR 
Formand for 
Det økonomiske og sociale Udvalg 
Nr. C 303/24 De Europæiske Fællesskabers Tidende 25. 11. 85 
Bilag til Det økonomiske og sociale Udvalgs udtalelse 
A) Forkastede ændringsforslag 
Følgende ændringsforslag til afdelingens udtalelse, som var indgivet i overensstemmelse med forretnings­
ordenen, blev forkastet af Udvalget under forhandlingerne: 
Punkt 1.2.2. 
Slutningen af punktet formuleres således: 
»... af diætkostfabrikanter i EF, til efterretning, hvis formål det er at føre principperne og målsætningerne i 
WHO-kodeksen ud i livet i overensstemmelse med de økonomiske og sociale vilkår, der hersker i EF«. 
Begrundelse 
Afdelingens udtalelse indebærer en risiko for sammenblanding af to kodekser, som hverken har samme formål 
eller samme dækningsområde. WHO-kodeksen henvender sig til de offentlige myndigheder i det enkelte land, 
navnlig sundhedsmyndighederne; den er gældende for alle i og med at den er optaget i de nationale 
lovgivninger. 
IDACE-kodeksen er en konvention, som de pågældende producenter frit har forpligtet sig til at overholde, og 
som gengiver WHO-kodeksens principper og målsætninger (som det også klart fremgår af direktivforslagets 
bilag III). 
Endvidere er WHO-kodeksen af universel gyldighed; IDACE-kodeksen er tilpasset de særlige forhold i EF. 
Den foreslåede ændring skal blot skabe klarhed om disse forhold. 
Afstemningsresultat 
29 stemmer for, 44 stemmer imod, 9 stemmer hverken for eller imod. 
Punkt 1.3. 
4. og 5. linje: 
»og ikke udtryk af salgsfremmende karakter« udgår. 
Begrundelse 
Overflødigt. Det forholder sig allerede sådan, at man ikke længere må anbringe salgsfremmende reklame på 
etiketten. 
Afstemningsresultat 
32 stemmer for, 51 stemmer imod, 4 stemmer hverken for eller imod. 
Punkt 1.3.2. 
Punkt. 1.3.2 udgår. 
Begrundelse 
Billeder af spædbørn (eller af mødre) på emballagen udgør et meget effektivt overtalelsesmiddel, navnlig over 
for analfabeter. Brugen af sådanne afbildninger vil være i modstrid med den henstilling, der er udtrykt i punkt 
1.3, om at undgå enhver mærkning af salgsfremmende karakter, i overensstemmelse med forslagets artikel 4. 
Afstemningsresultat 
9 stemmer for, 47 stemmer imod, 23 stemmer hverken for eller imod. 
Punkt 1.3.3. 
Litra c) erstattes af følgende: 
»en opfordring til at søge råd hos lægen eller sundhedsplejersken om barnets ernæring«. 
Begrundelse 
Udtalelsens angivelse under litra c) er misvisende. Modermælkserstatninger er næringsmidler, ikke lægemidler. 
Derfor er der ingen grund til at indføre en sådan begrænsning, som risikerer at gøre især mødrene stærkt 
ængstelige. 
Afstemningsresultat 
26 stemmer for, 41 stemmer imod, 12 stemmer hverken for eller imod. 
25. 11. 85 De Europæiske Fællesskabers Tidende Nr. C 303/25 
Punkt 1.4. 
Dette punkt udgår. 
Begrundelse 
Fabrikanterne af spædbørnkost slutter op om den foreslåede IDACE-kodeks. I mellemtiden har industrien 
allerede frivilligt påtaget sig et reklameforbud. Følgelig er der ikke behov for lovindgreb. Endvidere må der tages 
hensyn til, at det i nogle lande formentligt vil være forfatningsstridigt at indføre et almindeligt forbud. 
Indbygges IDACE-kodeksen derimod i direktivet, vil disse problemer være overvundet. 
Afstemningsresultat 
22 stemmer for, 48 stemmer imod, 4 stemmer hverken for eller imod. 
Punkt 1.4. 
Andet punktum udgår (fra: »Men hvis det er ...«) 
Begrundelse 
Omtalen af indvendinger af forfatningsretlig karakter er ubegrundet, eller forpasset om ikke andet; 
medlemsstaterne har faktisk uden den art forbehold accepteret WHO-UNICEF-kodeksen. 
Afstemningsresultat 
31 stemmer for, 34 stemmer imod, 9 stemmer hverken for eller imod. 
Artikel 9, stk. 4 
Erstattes af følgende tekst: 
»Artikel 9, stk. 4 
I artikel 9, stk. 4, 1. afsnit, udgår ordet »tilpasset.« 
Begrundelse 
Der er rejst indvendinger imod, at heller ikke ordet »tilpasset« må forekomme. »Tilpasset« angiver jo, at 
produktet er tilpasset spædbarnets behov, i modsætning til ikke-tilpasset komælk. 
Afstemningsresultat 
28 stemmer for, 37 stemmer imod, 8 stemmer hverken for eller imod. 
B) Tekstændring 
Følgende afsnit fra afdelingens udtalelse er udgået som følge af vedtagelsen af et ændringsforslag fremsat under 
debatten: 
Artikel 9, stk. 6 
»Dette stykke bør revideres, således at kravene i stk. 3 samt i stk. 4 og 5 overføres til stk. 6, litra a) og b).